google/wiki40b huggingface dataset:
Kampene om Omdurman og Khartoum 2008

Kampene

Den 10. mai 2008 begynte kampene mellom sudanske regjeringsstyrker og JEM-styrkene i byen Omdurman, som ligger like ved hovedstaden Khartoum. De første kampene raste i hovedsak rundt et sudansk militært hovedkvarter. En talsmann fra det sudanske politiet sa at lederen for JEM-styrkene var Mohamed Saleh Garbo og at hans etterretningssjef Mohamed Nur Al-Deen var blitt drept under kampene.
Vitner fortalte at tung maskingeværild kunne høres i de vestlige delene av den sudanske hovedstaden og helikopteret og militære kjøretøyer skyndte seg igjennom gatene av hovedstadenpå vei mot Omdurman. Etter å ha erobret den strategisk viktige militære flyplassen ved Wadi-Sayedna, klarte sudanske styrker etterhvert å nedkjempe opprørsstyrkene, og sent på kvelden rapporterte sudansk fjernsyn at opprørene hadde blitt «fullstendig nedkjempet», og viste direkte sendinger av brennende kjøretøy og kropper på gaten. Den sudanske regjeringen erklærte et portforbud etter at den hadde erklært at alle kamper var avsluttet klokken 1400 GMT.
Men, talsmenn fra JEM benektet på det sterkeste påstandene fra regjeringen i Sudan om at den hadde vunnet, og påstod på sin side at kampene fortsatt pågikk i Omdurman og de nordlige delene av Khartoum. JEM fortalte at målet med operasjonen var å kaste den militære regjeringen til Omar Hassan al-Bashir fra makten i Sudan. Regjeringens talsmann Mustafa Osman Ismail avviste enhver mulighet for fredssamtaler med JEM etter angrepet.
11. mai sa talsmenn fra den sudanske regjeringen at JEM-styrkene var «jaget vekk». Dagen etter ble portforbudet opphevet i områdene som ikke var berørt av kampene. Innbyggere i Omdurman fortalte at det foregikk flere kamper samme dag. Kamper ble også rapportert dagen etter, når sikkerhetsstyrker forfulgte en liten gruppe med mistenkte JEM-soldater. 12. mai fortalte Khalil Ibrahim via telefon til Associated Press at han og hans styrker var fremdeles inne i Omdurman.

Sudan

Sudan anklaget nabolandet Tsjad for å støtte opprørerne med oppholdssteder og ammunisjon, og den sudanske regjeringen påstod at JEM-styrkene hadde kommet fra Tsjad sin side av grensen, og beveget seg til Darfur-regionen, som er episenteret i konflikten mellom Darfur-opprørsgruppene og Janjaweed militante styrker; opprørsttyrkene skal deretter ha forflyttet seg nesten 600 km igjennom ørkenlandskap fra Darfur til Khartoum-området. Tsjad benektet påstandene, men Sudan brøyt umiddelbart de diplomatiske forbindelesene med Tsjad for første gang siden en ikke-aggresjonspakt ble signert i midten av mars.
Sudanske sikkerhetsstyrker arresterte etter angrepet opposisjonslederen Hassan al-Turabi, etter anklager om at han var forbundet med JEM-styrkene. Sudans militære styrker utlovde etterhvert en belønning på $125,000,000 for arrestasjonen av Khalil Ibrahim, som angivelig ble såret i kampene med regjeringsstyrkene 10. mai ved Omdurman og som en trodde gjemte seg like i nærheten.
Gustavo Kuerten

Spillestil

Kuerten er best på grus, som er det langsomste dekket i tennis. Det betyr at ballen spretter høyt etter at den har truffet bakken, på grunn av friksjonen i underlaget. Kuerten slår med mye overskru fra både forehand- og backhandsiden. Mens de fleste tennisspillerne på touren slår backhand med to hender, gir Kuertens enhåndsbackhand ham spesielt god rekkevidde.
Pietro Metastasio

Liv og virke

Metastasios far, Felice Trapassi fra Assisi, tjenestegjorde ved det korsikanske regimentet i de pavelige styrkene. Moren, Francesca Galasti, var fra Bologna. De etablerte en grønnsakshandel i Via dei Cappellari i Roma.
Pietro Metastasio framførte spontant dikt allerede i barnealder. I 1709 ble han under en slik hendelse ble han oppdaget av den litterært interesserte juristen Giovani Vincenzo Gravina og kritikeren Lorenzini. Sjarmert av Pietros sjarme og talent, adopterte Gravina ham få uker seinere. Gravina gav den ellevårige gutten kunstnernavnet «Metastasio», en hellenisering av familienavnet Trapassi (dvs. «overskridelse, overskrider») og planla å utdanne ham til jurist. 
Metastasio konkurrerte snart med Italias mest berømte improvvisatori.
Allerede som juridisk student begynte han å skrive tekster til musikkverk. Ved en anledning ble et av disse verkene sunget av den store primadonnaen Marianna Bulgarelli – «La Romanina». Hun overtalte han til å oppgi jussen og vie seg ttil musikkdramaet. I hennes hus ble han kjent med tidas store komponister, blant annet Pergolesi og Alessandro Scarlatti. Metastasio og hele familien hans ble boende hos La Romanina. Hos skrev han sine første librettoer.
I 1730 tok han imot tilbudet om å bli keiserlig hoffpoet ved teateret i Wien, og gikk her inn i sin mest produktive periode. I stort tempo skrev han mellom 1730 og 1740 sine mest berømte stykker: Adriano, Demetrio, Issipile, Demofoonte, Olimpiade, Clemenza di Tito, Achille in Sciro og Attilio Regolo. Han gjorde en rekke reiser til andre europeiske storbyer, og satte opp egne og andres verker. Som librettist ble han sin tids mest etterspurte, og et stort antall komponister fra mange land har benytta seg av hans tekster for sine operaer.
Etter 1740 tapte kreativiteten og arbeidsevnen seg noe, men det var i denne perioden han skrev sine kantater og canzonettaen Ecco quel fiero istante, som er blant hans mest populære verk. Metastasio levde til 1782, men var lite produktiv på sine eldre dager.

Dramatisk metode

Metastasio tilskrives mye av æren for at operaen fant sin form som musikkdramatisk sjanger i løpet av 1700-tallet. Ikke bare forbedret han librettoene innholdsmessig, han fant også fram til en form som tillot drama og musikk å virke sammen på en mer effektfull måte. Han skilte skarpt mellom talesangpartiene – resitativene – som driver handlinga framover, og ariene som dveler ved de følelsesmessig betydningsfulle øyeblikkene. Han lar resitativer og arier avløse hverandre, mens duetter, korinnslag og dansepartier kommer inn i naturlige pauser av formell og innholdsmessig art. Dermed unngår han at oppfattelsen av dramatiske situasjoner eller viktige handlingslinjer forstyrres.
Med 1600-tallets klassisistiske tragedie som mønster skar han ned på antall personer, og fjerna langt på veg unødvendige sidehandlinger.
Ensiforma

Utseende

Middelsstore, avlange, blanke bladbiller, gjerne røde med svarte dekkvinger.

Levevis

Både larvene og de voksne (imago) er planteetere.

Utbredelse

Slekten er utbredt i Sør-Amerika.
Lys imot mørketida

Lys imot mørketida er et musikkalbum med Maria Haukaas Mittet og Oslo Gospel Choir, utgitt i november 2011 på Universal Music A/S.
The Last Rebels

The Last Rebels er et country-rock og blues-band fra Møre og Romsdal i Norge. Musikken er litt inspirert av Bruce Springsteen. De synger om daglliglivet og kjærlighet som en stor del av countryband gjør. The Last Rebels er et duoband og består av Mats Nerli og Magne Steinsvoll.

Magne Steinsvoll

Magne Steinsvoll spiller akustisk gitar, banjo, elektrisk gitar, bass, trommer, perkusjon og korer i bakgrunnen.
Han var låtskriver, gitarist og vokalist i countrybandet Boots som han ga ut 2 cd-er med.
Han spiller til daglig i Ball & Chain og Sir Palmer Band.

Mats Nerli

Mats Nerli synger, korer og spiller akustisk gitar, elektrisk gitar, mandolin, hammertone, baritone gitar og cymbal.
Han spilte gitar i D'oters i en årrekke, etterfulgt av Sir Palmer Band og har de siste par årene jobbet med sitt eget prosjekt Nerli There.
EFL League Two

Ligastruktur

Divisjonen har 24 lag. Alle lagene møter hverandre to ganger i løpet av sesongen, en gang på hjemmebane og en gang på bortebane (dobbelt round robin). Seier gir 3 poeng, uavgjort gir 1 poeng og tap gir 0 poeng. På slutten av sesongen rykker de tre beste klubbene direkte opp til EFL League One (nivå 3). Lagene som havner på 4. til 7.-plass spiller kvalifisering om en fjerde opprykksplass. Her spiller lag nr 7 mot lag nr 4 og lag nr 6 mot lag nr 5. Klubbene spiller semifinaler med en hjemme- og en bortekamp. Den klubben som var lavest plassert i det ordinære ligaspillet åpner med hjemmekamp. Vinnerne av semifinalene møtes i en finale på Wembley Stadium (Millennium Stadium ble brukt fra og med 2001 til og med 2006, mens Wembley ble revet og bygget opp igjen). Vinneren av finalen får den tredje opprykksplassen. De to dårligste klubbene rykker ned til National League (nivå 5).
Inge

Etymologi

Inge har, både som kvinnenavn og mannsnavn, opprinnelse i det norrøne ing og det germanske ingwaz, som betyr «stamfar, stammor».

Kjente personer med navnet

Personene i listene er ordnet kronologisk etter fødselsår.
FutureBuilt

FutureBuilt er et tiårig program som skal vise at det er mulig å utvikle klimanøytrale byområder og arkitektur med høy kvalitet. Målet er å realisere forbildeprosjekter med minimum 50 prosent reduserte klimagassutslipp fra transport, energibruk og materialbruk. FutureBuilt har forbildeprosjekter i Oslo, Bærum, Asker og Drammen og styres av et bredt partnerskap bestående av Oslo kommune, Bærum kommune, Asker kommune, Drammen kommune, Husbanken, Enova, Direktoratet for byggkvalitet, Kommunal- og moderniseringsdepartementet, Grønn Byggallianse og Norske arkitekters landsforbund. Programmet går frem til 2020.
FutureBuilt har 37 forbildeprosjekter, hvorav 18 er ferdigstilt: Granstangen skole, Veitvet skole, Sykkelpark i Oslo, Grensesvingen 7, Bjørnsletta skole, Stasjonsfjellet skole, Økern sykehjem, Østensjøveien 27, Fredrik Selmers vei 4, Bellonahuset og Tallhall - meteorologisk institutt i Oslo. Marienlyst skole, Fjell barnehage, NSB Kompetansesenter, Papirbredden 2 og 3, samt Frydenhaug skole i Drammen, Powerhouse Kjørbo i Bærum og Trans´matorn sykkelpark i Asker. 
FutureBuilt har fem ansatte, og programleder er Birgit Rusten. FutureBuilt har kontorer i Arkitektenes hus i Oslo.

Historikk

FutureBuilt ble etablert på bakgrunn av et initiativ fra NAL | Ecobox i samarbeid med Husbanken. FutureBuilt ble først konkretisert gjennom et skisseprosjekt vinteren 2007 der det ble tatt initiativ til samarbeidet med Oslo og Drammen. Gjennom et forprosjekt i 2007-2008 ble partnerskapet med de øvrige partnerne etablert. FutureBuilt hadde fram til november 2009 navnet By- og boligutstilling Oslo – Drammen som en foreløpig arbeidstittel, før programmet fikk sitt endelige navn. I juni 2012 ble Bærum kommune partner, og Asker kommune gikk inn i programmet i januar 2013. FutureBuilt var en del av Framtidens byer frem til denne satsningen ble lagt ned i 2014.
Akademiet i Lund

Akademiet i Lund, Studium Generale, var Danmarks og Nordens første høyskole, stadfestet i 1438.

Studium Generale

På begynnelsen av 1000-tallet, skulle nordboere reise utenlands for å studere, f.eks. til Paris, hvor i 1147 et collegium dacicum for de såkalte pariserklerker omtales. Men i 1425, under Kalmarunionen, besluttet Fransiskanerordenen på et provinskapitel i Stockholm, at det skulle opprettes et Studium Generale i Lund, Skåne. Studium Generale var en samtidig betegnelse for noen av de eldste, europeiske utdannelsesinstitusjonene, i dag ofte benevnt som universiteter.
Ordet studium anga at det handlet om en skole for lærde studier, mens generale skulle uttrykke at skolen skulle være åpen for alle og enhver. I klostres tilfeller, begrenset generale seg til å omfatte samtlige klostermedlemmer. Begrepet innebar også, at de vitenskapelige disipliner man underviste i, var allment kjente innen kristenheten. Den som ved et studium generale hadde oppnådd en høyere grad, hadde også rett til å undervise i sitt fag ved andre tilsvarende læreanstalter.

Studiet i Lund

Beslutningen om å opprette et Studium Generale i Lund, ble stadfestet ved Fransiskanerordenens generalkapitel i 1438. Grådbrødrenes kloster befant seg i bydelen nordvest for Lund domkirke, i den nordlige enden av et stræde som ledet mot Sankt Peders kloster. Strædet kalles i dag for Klostergatan.
Underviserne ved generalstudiene nøt visse priviliger. En lektor var f.eks. i stor utstrekning fritatt for å delta i klosterets mange bønnestunder. For å få arbeidsro, disponerte han over eget rom til studiene. Den øverste lektor, eller lektor principalis hadde også en sekretær benevnt socius, ved sin side. Privilegiene har gjort lektorstillingene ettertraktede.
Undervisningen ved generalestudier fulgte stort sett samme mønster over hele Europa. Man regnet med fire fakulteter bestående av teologi, jus, medisin og de frie kunster, hvorav sistnevnte var en slags forskole til de andre. Det fremgår at man ved studiet i Lund kunne oppnå baccalaureusgraden, men det vites ikke om man kunne oppnå høyere grader.
I fire decennier var denne utdannelsesinstitusjonen den eneste højere utdannelsesanstalt i Norden, helt til opprettelsen av højskolene (universitetene) i Uppsala i 1477 og i København 1479.
Fransiskanerne i Lund har formentlig hatt en hard kamp mot de lutherske predikantene, og omkring reformasjonen måtte de oppgi undervisningen. Den endelige oppløsningen av akademiet kom gjennom et brev fra kong Christian III til lensmann på Lundagård, Jørgen Urne. Brevet er utferdiget i slutten av 1537 eller begynnelsen av 1538, hvori lensmannen blir befalt å forvise gråbrødrene fra Lund. De som ønsket å konvertere skulle få kirker å preke i, og de som ønsket å studere skulle få støtte. Klosterbygningene skulle derimot rives ned, og dermed var det endegyldig slutt for det som er blitt kalt Lunds første universitet.
Jizerská padesátka

Jizerská padesátka er et tsjekkisk turløp som arrangeres i Jizera-fjellene hvert år i begynnelsen av januar. Rennet går over 50 km i klassisk stil og har start og mål på Bedřichov ved Liberec. 
Løpet ble første gang gjennomført i 1968 med 56 deltakere. Rennet var opprinnelig tenkt som testløp for deltakere i en høyfjellsekspedisjon. I 1970 startet 194 skiløpere i rennet. Noen av dem omkom fire måneder senere i et jordras i Nevado Huascarán i Peru. Siden ble løpet arrangert som Memorial Expedition Peru 70.  I 1977 startet 7863 skiløpere. 
Jizerská padesátka er en del av Worldloppet-serien og Ski Classics.
Liocola

Beskrivelse

Middelsstore, mørkt metallglinsende gullbasser. Oversiden har lyse tverrflekker.

Levevis

Disse artene kan fly med dekkvingene lukket. Det kommer av at dekkvingenes kant på siden har en utskjæring som gir plass for vingebevegelsene.
De voksne av mange arter besøker ofte blomster i godt vær men holder seg skjult når det er overskyet.

Utbredelse

Underslekten er utbredt i Palearktis og Sørøst-Asia, de fleste av artene lever i Asia.
Hunting for Treasures

Hunting for Treasures er et musikkalbum med Norma Sass. Albumet ble utgitt den 24. januar 2011. Dette er bandets debutalbum.
Rosenmetoden

Rosenmetoden (engelsk: Rosen Method Bodywork) er en alternativ behandlingsmetode som er basert på en antatt sammenheng mellom kroniske muskelspenninger og fortrengte minner eller trauma. Med en kombinasjon av samtaleterapi og lett berøring samt under nøye observasjon av muskelspenninger og pustemønstere hjelper terapeuten pasienten med å bevisstgjøre fortrengte minner eller trauma. Metoden er utviklet av den tysk-amerikanske fysioterapeuten Marion Rosen (1914 – 2012) og har navn etter henne. Det blir sagt at den leder til økt selvforståelse og velvære.
Ifølge Nasjonalt informasjonssenter for alternativ behandling (NIFAB) finnes ikke vitenskapelige belegg for en sammenheng mellom
fortrengte følelser og muskelspenninger eller for at disse blir frigjort ved berøring. Systematiske undersøkelser av metodens effektivitet og evt. bivirkninger er ikke kjent fra den vitenskapelige litteraturen. Ifølge metodens tilhengere kan den føre til sterke emosjonelle opplevelser og må derfor praktiseres med varsamhet. Den blir frarådet for personer med alvorlige psykiske lidelser.
Utdanning til rosenterapeut blir gitt i Norge av Axelsons Body Work School i Oslo. Det er en 3-årig deltidsutdannelse som består av rundt 700 timers teoretisk og praktisk opplæring. Norske Rosenterapeuters forening er en faglig forening for utøverne med ca. 170 medlemmer. Av disse er 53 registrert i Brønnøysund-registeret for utøvere av alternativ behandling.
Prinsesse Märtha Louise og forfatteren Hanne Ørstavik har begge utdanning i Rosenmetoden.
Kamtsjatka oblast

Kamtsjatka oblast var en oblast i Øst-Russland. Den grenset i nord til det autonome distriktet Korjak, som den også administrerte. Kamtsjatka oblast og Korjak ble 1. juli 2007 slått sammen til Kamtsjatka kraj.
Arealet var på 472 300 km², og oblasten hadde en befolkning på 466 096 i 1989 og 358 801 i 2002.
Dino Alfieri

Biografi

Dino Alfieri ble født i Bologna men hadde sine ungdomsår i Milano. Han deltok fra omkring 1910 i Enrico Corradinis nasjonalistiske bevegelse. Han var under første verdenskrig kavallerioffiser.

Fascismen

Han ledet deretter fascistene i Milano frem til Marsjen mot Rom. Han ble i 1927 deputert for Partito Nazionale Fascista.
Han var understatssekretær i korporasjonsministeriet 1929-32, partiets organisasjonsjef 1932-34, understatssekretær 1935-36 og 1936-39 sjef for presse- og propagandaministeriet. Under propagandaminister Galeazzo Cianos frontinnsat under den italiensk-etiopiske krig var han ministererns stedfortreder i dette ministerium. I 1937 ble han minister for folkekultur og beredet da veien for de italienske raselover som skulle komme i 1938.
Fra 7. november 1939 til fem måneder etter i 1940 var Alfieri ambassadør til Den hellige stol, deretter 1940-43 ambassadør i Berlin, der han ofte møtte Adolf Hitler. Ved det fascistiske store råds møte 24-25. juli 1943 tilhørte Alfieri en av de sytten representaner stemte for Benito Mussolinis avgang. Mussolini måtte gå av og ble tatt i forvaring, men etter noen okkuperte Wehrmacht Italia og satte Mussolini fri (han fikk ikke den gamle makt tilbake, men ble marionetteleder for Salò-regjeringen). 
Alfieri flyktet Sveits for å berge livet. I januar 1944 ble han dødsdømt in absentia av et dommerpanel under Verona-rettegangen. Den sveitsiske regjering gav ham ikke politisk asyl, men tolererte hans nærvær i Sveits.

Etterkrigstiden

Den 12. november 1946 fastslo en italiensk domstol hans uskyld; den  6. februar 1947 ble en offieiell granskning avsluttet. Han ble da offisielt pensjonert.
I 1947 vendte han tilbake til Italia, og året etter publiserte han sine memoarer, Due dittatori di fronte («To diktatorer ansikt til ansikt», det vil si Mussolini og Hitler). Han ble pensjonert, som tidligere ambassadør. De siste av hans akrive år knyttet han seg til Partito Nazionale Monarchico.
Duk

En duk er stykke tekstil, gjerne formet som en firkant eller en sirkel. Det legges som regel på toppen av et bord, ofte i den hensikt å beskytte bordet mot skader og søl. Duken kunne også skjule at bordet under var velbrukt.
Duker kan også brukes for å pynte opp. Pyntebrikker og -løpere er gjerne brodert, strikket, heklet, gimpet eller slått som nupereller. Mønstre og motiver er ikke sjelden lokalt preget, og utviklet med stor oppfinnsomhet.
Duker har tradisjonelt vært til fest. I Norden var linduker med innvevd mønster vanlige blant de velstående, mens almuen nøyde seg med vokset duk som tålte mere slitasje. Etter som bomullen fikk innpass, ble bomullsduker mer og mer vanlige.
I vår tid fåes duker som er flekkavstøtende og sjelden trenger vask. Voksdukene er oftest plastbelagt, og det fås kjøpt papirduker på ruller a 10 meter til bruk der en er garantert søling.
Begrepet duk som tekstil finner vi også i seilduk og glassfiberduk.
Østre kurtineport

Beskrivelse

Østre kurtineport ligger i Østre kurtine og gir adgang til Citadellet fra Ravelinet. Arbeidet med porten startet i 1665, og det gikk dette året med 118 såkalte blåstein, som var tilhuggen stein fra Kommersøya ved Holmestrand. Det ble også brukt tegl fra festningens eget teglverk. Året etter ble hvelvingen fullført og det ble anskaffet doble eikeporter. På innsiden står årstallet 1742 til minne om at murarbeidet på Østre kurtine var ferdig, over porten står Christian IVs kronede monogram. I 1750 ble porten reparert da endel stein hadde falt ned, og i 1896 ble to mortere plassert utenfor porten. Portalen mot øst ble i på 1960-tallet erstattet med en nyhuggen kopi og i 1969 ble Fredrik IIIs monogram plassert over porten. Over porten er også en marmorplate som er en kopi av en plate fra det første minnesmerket over Karl XII.
Jakob Velde

Liv og virke

Han ble født på Skjevikenget i Beitstad som sønn av farger og gårdbruker Stål Pedersen Kjeldseth og hustru Marit Jakobsdatter fra Utvik-Fætten. Han begynte å holde omgangsskole som 17-åring i 1821. Han krevde inn den såkalte skoletollen på korn på vegne av alle omgangsskolelærerne i bygden, i tillegg til å vaksinere skolebarn mot kopper. I 1831 tok læreren på bygdens fastskole avskjed, og Jacob ble beskikket som lærer av prost F.A. Widerøe, etter anbefaling fra sognepresten.
Han giftet seg i 1832 med Johanna Sivertsdatter Malmo. De fikk 11 barn. Hennes søsken var selveiere eller inngifte på mange store gårdbruk. Hennes brorsønn var Sivert Malmo, handelsborger og ordfører i Steinkjer.
Han kjøpte i 1835 halvparten av gården Ner-Velle like ved Vellamelen. Selger var Paul Sivertsen, sønn av Sivert Bratberg, som flyttet inn på kåret. Over gårdsplassen gikk veien til nabogården Øver-Velle, hvor ordfører og stortingsmann Ole Sivert Welde holdt hus. Jacob tok etternavnet Velde etter gården, og begynte å fornorske skrivemåten av fornavnet sitt til Jakob i 1850-årene. Skolebygningene var forfalne, så i 1837 fikk han også tillatelse til å flytte fastskolen til Ner-Velle. Jakob Velde utvidet i 1855 gårdsdriften ved å kjøpe plassen Råmmåaunet, som han drev som underbruk. Han flyttet også bygningene på Ner-Velle. Gården ble noe av et samlingspunkt i bygden som følge av skoleholdet og hans mange offentlige gjøremål.
Etter formannskapslovene av 1837 ble Jakob Velde den første ordføreren i Beitstad 1838–1841, 1846–1853 og 1860–1867. Han var kasserer i Beitstaden sparebank (den senere Beitstad og Malm sparebank) 1860–1877, forlikskommissær og valgmann ved stortingsvalg. Velde var selv innvalgt på Stortinget fra Nordre Trondhjems amt 1848–1856 og 1868–1873, og hadde sitt lengste virke i Lagtinget, Stortingets desisjonskomité og Stortingets konstitusjonskomité, så han arbeidet i stor utstrekning med økonomiske spørsmål. Han representerte i første rekke bøndene og fulgte fremfor noen Ole Gabriel Uelands linje. Etter mange år ute av Stortinget kom Velde tilbake i 1868, etter at dårlige avlinger hadde skapt misnøye med stortingsmann Ole Richter, som bøndene mente ikke var sparsom nok. Indherreds-Posten skrev om Jakob Velde at «man synes å ha gitt for tidlig slipp på ham som en såre innsiktsfull og dyktig mann, og for øvrig vel ansett». Både Richter og Velde ble valgt, etter at Peder Strand Rygh døde samme år. Jakob Velde var mer moderat enn Ole Sivert Welde, og Jakob fikk av den grunn aldri Søren Jaabæks virkelige gunst, men de fulgte begge Ueland og senere Johan Sverdrup. Jakob Velde pleide også et vennskap med Ingebrigt Sæther. I 1871 frabad han seg gjenvalg til Stortinget med henvisning til sin fremskredne alder.
Velde ble funnet skikket til å fortsette som lærer etter skoleloven av 1860, som krevde seminarutdannede lærere, og fikk de beste anbefalinger fra skolekommisjonen i Beitstad. Han tok først avskjed i 1875, 70 år gammel.
Ashkelon

Etymologi

Navnet Ashkelon er antagelig vestsemittisk, og kan være forbundet med rotordet š-q-l («å veie» fra en semittisk rot ṯql, beslektet med hebraiske שָקַל, šāqal, eller arabiske  θiql ثِقْل , «vekt»), kanskje et vitnemål til stedets betydning som et senter for handelsvirksomhet. De engelske betegnelsene for vårløk, scallion, og sjalottløk, engelsk shallot, er begge avledet fra latinske ascalonia, igjen avledet fra greske ασκολόνιον, askolonion, som henviser til den kanaanittiske havnebyen Ashkelon.
Berts ytterligere funderinger

Handling

Bert går i 7. klassetrinnet (7 A). Han liker Ida, fra sluttet av oktober Emilia.
André Nieuwlaat

Biografi

André Nieuwlaat har spilt i følgende klubber: Råde IL, Moss FK (1982-85), Drøbak/Frogn (1986), Rosenborg (1987), Drøbak/Frogn (1988), Frigg (1989), Vålerenga (1990), Sprint-Jeløy (1991), Fredrikstad (1992), Ekholt og Vansjø/Svinndal. Han ble toppscorer på Rosenborg i 1987 med ni mål. Han spilte 16 kamper på aldersbestemte landslag, derav sju på U-21 der han scoret ett mål.